stanford-oval/wikipedia huggingface dataset:
การเลือกตั้งนายกองค์การบริหารส่วนจังหวัดร้อยเอ็ด พ.ศ. 2563
ผลการเลือกตั้ง

| ผลการเลือกตั้ง นายกองค์การบริหารส่วนจังหวัดร้อยเอ็ด พ> ศ. 2563.พรรค | ผลการเลือกตั้ง นายกองค์การบริหารส่วนจังหวัดร้อยเอ็ด พ> ศ. 2563.พรรค | ผลการเลือกตั้ง นายกองค์การบริหารส่วนจังหวัดร้อยเอ็ด พ> ศ. 2563.ผู้สมัคร | ผลการเลือกตั้ง นายกองค์การบริหารส่วนจังหวัดร้อยเอ็ด พ> ศ. 2563.คะแนนเสียง | ผลการเลือกตั้ง นายกองค์การบริหารส่วนจังหวัดร้อยเอ็ด พ> ศ. 2563.% | ผลการเลือกตั้ง นายกองค์การบริหารส่วนจังหวัดร้อยเอ็ด พ> ศ. 2563.± |
| --- | --- | --- | --- | --- | --- |
|  | อิสระ | เอกภาพ พลซื่อ (1) | 221,854 | 39.47 | – |
|  | กลุ่มเพื่อไทยร้อยเอ็ด | มังกร ยนต์ตระกูล (3)* | 215,694 | 38.37 | – |
|  | คณะก้าวหน้า   | สถาพร ว่องสัธนพงษ์ (2) | 94,324 | 16.78 | – |
|  | อิสระ | ชยพล ญศมูลมณี (4) | 16,974 | 3.02 | – |
|  | อิสระ | โชคชัย ชนะดี (5) | 6,668 | 1.19 | – |
|  | อิสระ | จิราภรณ์ น้อยวิบล (6) | 6,578 | 1.17 | – |
| ผลรวม | ผลรวม | ผลรวม | 562,083 | 100.00 | — |

| บัตรดี | บัตรดี | บัตรดี | 562,083 | 93.97 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 16,364 | 2.74 | – |
| บัตรเสีย | บัตรเสีย | บัตรเสีย | 19,716 | 3.29 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 598,163 | 57.42 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 1,041,692 | 100.00 | — |
หมายเหตุ: ตัวเลขใน ( ) คือหมายเลขผู้สมัคร
อ้างอิง:
ผลการคะแนนการเลือกตั้งนายกองค์การบริหารส่วนจังหวัดร้อยเอ็ด รายอำเภอ สังเกตการแบ่งพื้นที่คะแนนของผู้สมัครตระกูลพลซื่อที่มีคะแนนนำในอำเภอฝั่งทิศเหนือ และผู้สมัครสายเพื่อไทยที่มีคะแนนนำในอำเภอฝั่งทิศใต้
นวลฉวี (ภาพยนตร์)

สำหรับความหมายอื่น ดู นวลฉวี
| นวลฉวี |
| --- | --- |

กำกับ: บรรจง โกศัลวัฒน์
เขียนบท: บรรจง โกศัลวัฒน์
อำนวยการสร้าง: วิศิษฐ์ มิ่งวัฒนบุญ
นักแสดงนำ: สินจัย หงษ์ไทย อภิชาติ หาลำเจียก ชลประคัลภ์ จันทร์เรือง วิยะดา อุมารินทร์ ไกรลาศ เกรียงไกร อำนวย ศิริจันทร์ สมควร กระจ่างศาสตร์
กำกับภาพ: ปัญญา นิ่มเจริญพงษ์
ผู้จัดจำหน่าย: พูนทรัพย์โปรดักชั่น
วันฉาย: 12 มกราคม พ.ศ. 2528
ประเทศ: ไทย
ภาษา: ไทย
ข้อมูลจากฐานข้อมูลภาพยนตร์ไทย
นวลฉวี คือชื่อภาพยนตร์ไทยที่สร้างและออกฉายในปี พ.ศ. 2528 อ้างอิงเหตุการณ์สังหารนางนวลฉวี เพชรรุ่ง พยาบาลแห่งโรงพยาบาลยาสูบซึ่งผูกสมัครรักใคร่กับอธิป สุญาณเศรษฐกร นายแพทย์โรงพยาบาลรถไฟ แต่อธิปไม่ต้องการผูกพันด้วยและมีผู้หญิงอื่น จึงหลอกหลวง ทำร้าย และที่สุดก็จ้างคนมาฆ่าโยนศพทิ้งแม่น้ำเจ้าพระยาตรงสะพานนนทบุรี จังหวัดนนทบุรี เมื่อปี พ.ศ. 2502
ภาพยนตร์เรื่องนี้กำกับโดย บรรจง โกศัลวัฒน์ โดยร่วมงานกับ พูนทรัพย์โปรดักชั่น ของ วิศิษฐ์ มิ่งวัฒนบุญ  นำแสดงโดย สินจัย หงษ์ไทย รับบทเป็น "นวลฉวี", อภิชาติ หาลำเจียก รับบทเป็น "หมออุทิศ" ร่วมด้วย ชลประคัลภ์ จันทร์เรือง, วิยะดา อุมารินทร์ และ ไกรลาศ เกรียงไกร
เรื่องย่อ

มีการพบศพของ นวลฉวี รุ้งเพชร (สินจัย หงษ์ไทย) นางพยาบาลสาวสวยแห่งโรงพยาบาลยาสูบในแม่น้ำเจ้าพระยาท้องที่นนทบุรี จากการสืบสวนพบว่า ผู้บงการฆาตกรก็คือหมออุทิศ ราชเดช (อภิชาติ หาลำเจียก) คนรักของนวลฉวีนั่นเอง เหตุที่ต้องลงมือฆ่านวลฉวี หมออุทิศบอกว่าเพราะนวลฉวีมารบเร้าขอให้จดทะเบียนสมรสกัน สุดท้ายหมออุทิศถูกศาลพิพากษาประหารชีวิต
นักแสดง

สินจัย หงษ์ไทย รับบท นวลฉวี  รุ้งเพชร
อภิชาติ หาลำเจียก  รับบท หมออุทิศ ราชเดช
ชลประคัลภ์ จันทร์เรือง รับบท พ.ต.ต.บรรเจิด
วิยะดา อุมารินทร์ รับบท สมสวาท
ไกรลาศ เกรียงไกร รับบท ธวิช
อำนวย ศิริจันทร์ รับบท พ.ต.อ.วิบูลย์
รางวัล

ภาพยนตร์ได้รับรางวัลพระราชทานพระสุรัสวดี (ตุ๊กตาทอง) ประจำปี พ.ศ. 2527 จำนวน 3 รางวัล คือ ผู้แสดงหญิงยอดเยี่ยม(สินจัย เปล่งพานิช) ออกแบบเครื่องแต่งกายยอดเยี่ยม  และ บันทึกเสียงยอดเยี่ยม ทั้งที่ยังไม่ทันเข้าฉายในโรงภาพยนตร์วันที่ 12 มกราคม พ.ศ. 2528 และเป็นผลงานการแสดงภาพยนตร์เรื่องแรกของ อภิชาติ หาลำเจียก
การดัดแปลงในสื่ออื่น

ในปี พ.ศ. 2546 บรรจง โกศัลวัฒน์ ได้นำเรื่อง นวลฉวี มาสร้างเป็นละครโทรทัศน์ทางไอทีวี โดยใช้ชื่อ "ปมรักนวลฉวี" นำแสดงโดย ใหม่ เจริญปุระ รับบทเป็น นวลฉวี, อำพล ลำพูน รับบทเป็น หมออุทิศ และ อภิชาติ หาลำเจียก มารับบทเป็น พ.ต.อ.วิบูลย์
แหล่งข้อมูลอื่น

นวลฉวี (2528)
บีบีซี

"BBC" เปลี่ยนทางมาที่นี่  สำหรับธนาคารในประเทศไทย ดูที่ ธนาคารกรุงเทพฯ พาณิชยการ
| --- | --- |
ตราเครื่องหมายของบีบีซี (ตั้งแต่วันที่ 20 ตุลาคม พ.ศ. 2564)
ชื่อท้องถิ่น: British Broadcasting Corporation
ประเภท: รัฐวิสาหกิจ โดยได้รับพระบรมราชานุญาต
อุตสาหกรรม: สื่อสารมวลชน
ก่อนหน้า: บริษัทแพร่ภาพกระจายเสียงอังกฤษ (British Broadcasting Company)
ก่อตั้ง: 18 ตุลาคม พ.ศ. 2465 (102 ปีที่แล้ว) ในนามบริษัทแพร่ภาพกระจายเสียงอังกฤษ 1 มกราคม พ.ศ. 2470 (98 ปีที่แล้ว) ในนามบรรษัทแพร่ภาพกระจายเสียงอังกฤษ
ผู้ก่อตั้ง: รัฐบาลในสมเด็จฯ
สำนักงานใหญ่: บรอดคาสติงเฮาส์ ถนนพอร์ตแลนด์ กรุงลอนดอน, สหราชอาณาจักร
พื้นที่ให้บริการ: ทั่วโลก
บุคลากรหลัก: ริชาร์ด ชาร์ป (ประธาน) ทิม เดวี (ผู้อำนวยการ)
ผลิตภัณฑ์: เว็บท่า การแพร่สัญญาณ  เว็บท่า 
บริการ:  โทรทัศน์  วิทยุ  ออนไลน์ 
รายได้:  5,064 พันล้านปอนด์สเตอร์ลิง (พ.ศ. 2564)
รายได้จากการดำเนินงาน:  290 ล้านปอนด์ (พ.ศ. 2564)
รายได้สุทธิ:  227 ล้านปอนด์ (พ.ศ. 2564)
สินทรัพย์:  2.11 พันล้านปอนด์ (พ.ศ. 2564)
เจ้าของ: บริษัทมหาชน
พนักงาน:  22,219 คน (พ.ศ. 2564)
เว็บไซต์: bbc.co.uk bbc.com
บริษัทแพร่ภาพกระจายเสียงอังกฤษ หรือ บีบีซี (อังกฤษ: British Broadcasting Corporation, BBC) เป็นองค์การกระจายเสียงสาธารณะของสหราชอาณาจักร ก่อตั้งเมื่อปี พ.ศ. 2465 โดยนายจอห์น รีท มีสำนักงานใหญ่อยู่ที่บรอดคาสติงเฮาส์ในกรุงลอนดอน และมีศูนย์ผลิตรายการอยู่ที่เมืองซอลฟอร์ด เบลฟัสต์ เบอร์มิงแฮม บริสตอล คาร์ดิฟฟ์ และกลาสโกว์ รวมทั้งยังมีศูนย์ผลิตรายการย่อยอีกจำนวนมากอยู่ทั่วอังกฤษ บีบีซียังเป็นองค์กรด้านสถานีวิทยุและโทรทัศน์แห่งชาติที่เก่าแก่ที่สุดและยังเป็นสถานีออกอากาศที่ใหญ่ที่สุดในโลก โดยมีพนักงานจำนวนกว่า 23,000 คน
บีบีซีเป็นหน่วยงานด้านสถานีวิทยุและโทรทัศน์ที่จัดตั้งขึ้นโดยได้รับพระบรมราชานุญาต (Royal Charter) และดำเนินกิจการตามข้อตกลงกับรัฐมนตรีว่าการกระทรวงวัฒนธรรม สื่อ และกีฬา การดำเนินงานของบริษัทได้รับการอุดหนุนด้านการเงินเป็นหลักจากค่าธรรมเนียมการรับชมโทรทัศน์ซึ่งเรียกเก็บจากครัวเรือน บริษัท และองค์กรทุกแห่งในสหราชอาณาจักรที่ใช้อุปกรณ์ใด ๆ ก็ตามในการรับชมการแพร่ภาพโทรทัศน์ รัฐบาลสหราชอาณาจักรเป็นผู้กำหนดอัตราค่าธรรมเนียมดังกล่าวโดยได้รับความเห็นชอบจากรัฐสภา
ประวัติ > การกำเนิดของการกระจายเสียงของอังกฤษ ค.ศ. 1920 ถึง 1922

การถ่ายทอดสดสาธารณะครั้งแรกของสหราชอาณาจักรเกิดขึ้นจากโรงงานของบริษัทวิทยุโทรเลขมาร์โกนี ในเมืองเชล์มสฟอร์ด ในเดือนมิถุนายน ค.ศ. 1920 โดยได้รับการสนับสนุนจาก ไวเคานต์นอร์ทคลิฟ (Lord Northcliffe) แห่งหนังสือพิมพ์เดลีเมล์ และดำเนินรายการโดย เนลลี เมลบา (Dame Nellie Melba) นักร้องเสียงโซปราโนที่มีชื่อเสียงชาวออสเตรเลีย การออกอากาศของเมลบาดึงดูดจินตนาการของผู้คนและเป็นจุดเปลี่ยนในทัศนคติต่อวิทยุของสาธารณชนชาวอังกฤษ อย่างไรก็ตาม ความกระตือรือร้นของสาธารณชนนี้ไม่ได้ถูกยอมรับในแวดวงทางการที่มองว่าการออกอากาศดังกล่าวขัดขวางการสื่อสารทางการทหารและพลเรือนที่สำคัญ ในช่วงปลายปี ค.ศ. 1920 ความกดดันจากหน่วยงานเหล่านี้และความไม่สะดวกใจในหมู่เจ้าหน้าที่ของที่ทำการไปรษณีย์ทั่วไป (General Post Office) ซึ่งเป็นหน่วยงานออกใบอนุญาต ก็เพียงพอแล้วที่จะนำไปสู่การห้ามการออกอากาศที่เชล์มสฟอร์ดต่อไป
แต่ในปี ค.ศ. 1922 ที่ทำการไปรษณีย์ทั่วไปได้รับคำขอใบอนุญาตออกอากาศเกือบ 100 รายการ และทำการยกเลิกการสั่งห้ามเมื่อมีการเกิดขึ้นของสมาคมไร้สาย 63 แห่งซึ่งมีสมาชิกมากกว่า 3,000 ราย ด้วยความกังวลและพยายามที่จะหลีกเลี่ยงการขยายตัวที่วุ่นวายแบบเดียวกับที่เคยมีประสบการณ์ในสหรัฐอเมริกา หน่วยงานที่ทำการไปรษณีย์ทั่วไปเสนอว่าจะออกใบอนุญาตกระจายเสียงให้กับบริษัทที่กลุ่มผู้ผลิตเครื่องรับไร้สายชั้นนำเป็นเจ้าของร่วมกัน ซึ่งรู้จักกันในชื่อบริษัทแพร่ภาพกระจายเสียงอังกฤษ (British Broadcasting Company Ltd.) จอห์น รีท (John Reith) ได้รับแต่งตั้งให้เป็นผู้จัดการทั่วไปในเดือนธันวาคม ค.ศ. 1922 ไม่กี่สัปดาห์หลังจากที่บริษัททำการออกอากาศครั้งแรกอย่างเป็นทางการ ลีโอนาร์ด สแตนตัน เจฟเฟอรีส์ (Leonard Stanton Jefferies) เป็นผู้อำนวยการด้านดนตรีคนแรก บริษัทจะได้รับเงินทุนจากค่าภาคหลวงในการขายชุดรับสัญญาณไร้สายของบีบีซีจากผู้ผลิตในประเทศที่ได้รับอนุมัติ ขณะนั้นบีบีซีตั้งเป้าที่จะปฏิบัติตามแนวปฏิบัติของรีท คือเพื่อ "แจ้งข่าว ให้ความรู้ และให้ความบันเทิง"
บริการ

บีบีซีให้บริการกระจายเสียงและแพร่ภาพตลอดจนสื่อประสม ผ่านช่องทางต่าง ๆ ดังนี้
ข่าวบีบีซี (BBC News)
วิทยุบีบีซี (BBC Radio)
โทรทัศน์บีบีซี (BBC Television)
เว็บไซต์บีบีซี (www.bbc.co.uk)
ตราสัญลักษณ์ของบีบีซี

สัญลักษณ์ยุคแรก ใช้ตั้งแต่ ค.ศ. 1958 จนถึง ค.ศ. 1963
สัญลักษณ์ยุคที่สอง ใช้ตั้งแต่ ค.ศ. 1963 จนถึง ค.ศ. 1971
สัญลักษณ์ยุคที่สาม ใช้ตั้งแต่ ค.ศ. 1971 จนถึง ค.ศ. 1988
สัญลักษณ์ยุคที่สี่ ใช้ตั้งแต่ ค.ศ. 1988 จนถึง ค.ศ. 1997
สัญลักษณ์ยุคที่ห้า ใช้ตั้งแต่ ค.ศ. 1997 จนถึง 19 ตุลาคม ค.ศ. 2021
สัญลักษณ์ยุคที่หก และยุคปัจจุบัน ใช้ตั้งแต่ 20 ตุลาคม ค.ศ. 2021 เป็นต้นมา
แหล่งข้อมูลอื่น

เว็บไซต์ บรรษัทแพร่ภาพกระจายเสียงอังกฤษ (อังกฤษ)
เว็บไซต์บีบีซีภาคภาษาไทย (ไทย)
เว็บไซต์บีบีซีภาคภาษาไทย (ไทย) (Archive)
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI 2  VIAF 
ประจำชาติ:  นอร์เวย์  สเปน  ฝรั่งเศส  BnF data  กาตาลุญญา  เยอรมนี  อิสราเอล  สหรัฐ  ลัตเวีย  ญี่ปุ่น  เช็กเกีย  ออสเตรเลีย  กรีซ  เกาหลี  โครเอเชีย  โปแลนด์  โปรตุเกส  นครรัฐวาติกัน 
วิชาการ:  CiNii 
ศิลปิน:  มิวสิกเบรนซ์  ULAN 
ประชาชน:  Trove 
อื่น ๆ:  มิวสิกเบรนซ์ ค่ายเพลง  SNAC  IdRef 
ป้ายสีน้ำเงินที่พระราชวังอเล็กซานดรา เป็นสถานีโทรทัศน์ความละเอียดสูงแห่งแรกในโลก
บีบีซี เทเลวิชันเซ็นเตอร์ สำนักงานใหญ่ที่ไวต์ซิตี ลอนดอนตะวันตก เปิดอย่างเป็นทางการเมื่อ ค.ศ. 1960 และปิดทำการเมื่อ ค.ศ. 2013
บรอดคาสติงเฮาส์ สำนักงานใหญ่แห่งใหม่ในกรุงลอนดอน เริ่มเปิดทำการใน ค.ศ. 2012–2013
กันดั้มเวอร์เชีย

GN-005 กันดั้มเวอร์เชีย(ญี่ปุ่น: ガンダムヴァーチェ ;อังกฤษ: Gundam Virtue) เป็นโมบิลสูทซึ่งมีบทบาทสำคัญในการ์ตูนญี่ปุ่น อะนิเมะ โมบิลสูทกันดั้มดับเบิลโอ ออกแบบโดยทาคายูกิ ยานาเซะ
| GN-005 กันดั้มเวอร์เชีย > ข้อมูลทั่วไป |
| --- | --- |
ประเภท: โมบิลสูท
ความสูง: 18.4 เมตร
น้ำหนัก: 66.4 ตัน
เกราะ: Eคาร์บอน
อุปกรณ์: GNแคนน่อนสองลำกล้อง GNบีมเซเบอร์ GNบาซูก้า
คุณสมบัติพิเศษ: GNไดรฟ์ ทรานแซมซิสเต็ม GNฟิลด์บาเรียร์
นักบินสำคัญ: ทิเอเรีย เออเดร
ด ค ก
เนื้อเรื่อง

กันดั้มเวอร์เชียเป็นหนึ่งในกันดั้มรุ่นที่สามของเซอเลสเทียลบีอิง กันดั้มเวอร์เชียมีจุดเด่นที่เป็นกันดั้มซึ่งมีเกราะหนาที่สุดในกันดั้มรุ่นที่สามและยังสามารถกระจายอนุภาคGNออกมาเพื่อสร้างบาเรียร์GNฟิลด์ได้ ทำให้มีพลังป้องกันสูงมาก นอกจากนั้นยังเป็นกันดั้มที่ติดอาวุธที่มีพลังทำลายสูงสุดในบรรดากันดั้มรุ่นที่สาม โดยใช้อาวุธหลักเป็นGNบาซูก้าที่ใช้ยิงลำแสงอานุภาพสูง ซึ่งGNบาซูก้านี้สามารถเพิ่มพลังทำลายได้โดยเปิดส่วนหน้าอกและเชื่อมGNบาซูก้ากับGNไดรฟ์โดยตรง ซึ่งในสภาพนี้เรียกว่า เบิร์สท์โหมด แต่เบิร์สท์โหมดนี้ใช้พลังงานในการยิงต่อนัดสูงมาก จึงไม่สามารถยิงได้ต่อเนื่อง ส่วนด้ามจับของGNบาซูก้านั้นสามารถถอดแยกจากตัวปืนได้ ซึ่งใช้เหมือนรีโมตบังคับการยิงขณะที่ติดGNบาซูก้าไว้ด้านหลัง กันดั้มเวอร์เชียยังมีGNแคนน่อนแบบสองลำกล้องที่ไหล่ทั้งสองข้าง และมีGNบีมเซเบอร์เป็นอาวุธในระยะประชิด จุดอ่อนของกันดั้มเวอร์เชียอยู่ที่ใช้อาวุธหนักซึ่งไม่สามารถยิงได้ต่อเนื่องและเป็นกันดั้มที่มีความคล่องแคล่วต่ำสุดในบรรดากันดั้มรุ่นที่สาม
กันดั้มเวอร์เชียเป็นกันดั้มประจำตัวของกันดั้มไมสเตอร์ ทิเอเรีย เออเดร ชื่อเวอร์เชียนั้นมาจากเทวทูตคณะหนึ่งของศาสนาคริสต์
เนื้อเรื่อง > กันดั้มนันดาเลห์

| GN-004 กันดั้มนาดเลห์ > ข้อมูลทั่วไป |
| --- | --- |
ประเภท: โมบิลสูท
ความสูง: 18.1 เมตร
น้ำหนัก: 54 ตัน
เกราะ: Eคาร์บอน
อุปกรณ์: GNแคนน่อนสองลำกล้อง GNบีมเซเบอร์ GNบีมไรเฟิล โล่ GNชิลด์
คุณสมบัติพิเศษ: GNไดรฟ์ ทรานแซมซิสเต็ม ไทรอัลซิสเต็ม
นักบินสำคัญ: ทิเอเรีย เออเดร
ด ค ก
แท้จริงแล้วรูปร่างหนาใหญ่ของกันดั้มเวอร์เชียนั้นเป็นเกราะเสริม ซึ่งเมื่อถอดเกราะนี้ออกก็จะกลายเป็น GN-004 กันดั้มนาดเลห์ (ญี่ปุ่น: ガンダムナドレ ;อังกฤษ: Gundam Nadleeh) ซึ่งมีลักษณะเด่นที่สายไฟสำหรับเชื่อมต่อกับเกราะจะสยายออกจากส่วนหัวเหมือนเส้นผม และด้วยรูปร่างที่ผอมเพรียวทำให้ดูคล้ายกับผู้หญิง กันดั้มนาดเลห์นั้นติดอาวุธไว้เป็นGNบีมเซเบอร์และสามารถใช้GNแคนน่อนสองลำกล้องของเกราะเวอร์เชียเป็นอาวุธมือถือได้ นอกจากนั้นยังมีGNบีมเซเบอร์และโล่ซึ่งเป็นอาวุธมาตรฐาน
คุณสมบัติพิเศษอีกอย่างของกันดั้มนาดเลห์ก็คือระบบไทรอัลซิสเต็ม ซึ่งเป็นระบบที่ออกแบบไว้ใช้ป้องกันกรณีที่ศัตรูสามารถขโมยเอากันดั้มไปใช้ ซึ่งไทรอัลซิสเต็มนี้จะสามารถหยุดการทำงานของโมบิลสูทใดๆที่ใช้ระบบปฏิบัติการซึ่งเชื่อมระบบเข้ากับซูเปอร์คอมพิวเตอร์ เวดา ของเซอเลสเทียลบีอิงได้
เมื่ออัลเลฮานโดร คอนเนอร์และริบบอน อัลมาร์คได้ทรยศเซอเลสเทียลบีอิงนั้น ริบบอนได้ตัดการเชื่อมต่อระบบของกันดั้มจากเวดา ทำให้ทิเอเรียไม่สามารถใช้ไทรอัลซิสเต็มได้อีก และในที่สุดก็ได้รับความเสียหายอย่างหนักในการต่อสู้กับจิงซ์ของแพททริก คอร์ลาซาวร์
ในมังงะ กันดั้ม 00F ฟอน สปาค สมาชิกขององค์กรเฟเรชเตซึ่งคอยสนับสนุนเซอเลสเทียลบีอิงอย่างลับๆ ได้เก็บเอา GNไดรฟ์ของกันดั้มนาดเลห์ไป และต่อมาได้ใช้กับกันดั้มเซราวี
ชื่อของนาดเลห์มาจากชื่อของชนชั้นนาร์ดเลห์ของอินเดียนแดงเผ่านาวาโจ ซึ่งเป็นชนชั้นที่ผู้ชายจะแต่งกายเหมือนผู้หญิงและถือว่าเป็นกลุ่มบุคคลชั้นสูงและจะทำหน้าที่สำคัญมากต่อเผ่า
เซราวีกันดั้ม

GN-008 เซราวีกันดั้ม (ญี่ปุ่น: セラヴィーガンダム; อังกฤษ: Seravee Gundam) เป็นกันดั้มประจำตัวของทิเอเรียใน กันดั้มดับเบิลโอ ฤดูกาลที่สองและนับเป็นรุ่นพัฒนาของกันดั้มเวอร์เชีย
| GN-008 เซราวีกันดั้ม > ข้อมูลทั่วไป |
| --- | --- |
ประเภท: โมบิลสูท
ความสูง: 18.2 เมตร
น้ำหนัก: 67.2 ตัน
เกราะ: Eคาร์บอน
อุปกรณ์: GNแคนน่อน GNบีมเซเบอร์ GNบาซูก้าทูว์
คุณสมบัติพิเศษ: GNไดรฟ์ ทรานแซมซิสเต็ม GNฟิลด์บาเรียร์
นักบินสำคัญ: ทิเอเรีย เออเดร
ด ค ก
เซราวีกันดั้มยังคงลักษณะของกันดั้มเวอร์เชียไว้ แต่ได้ปรับปรุงอาวุธให้สามารถต่อสู้กับศัตรูจำนวนมากได้ดีกว่าเดิม โดยเปลี่ยนGNแคนน่อนเป็นแบบลำกล้องเดี่ยวแต่ติดไว้ที่ไหล่และเข่ารวมสี่กระบอก GNบาซูก้าทูว์นั้นสามารถแยกออกจากกันเป็นสองกระบอกซึ่งสามารถยิงได้อย่างต่อเนื่องเหมือนบีมไรเฟิล และในสภาพนี้ยังสามารถประกอบกับGNแคนน่อนเพื่อเพิ่มพลังทำลายเป็น บัสเตอร์แคนน่อน ได้ด้วย GNแคนน่อนทั้งสี่กระบอกยังสามารถเปลี่ยนสภาพเป็นแขนและมือแบบโมบิลสูทซึ่งจะใช้บีมเซเบอร์เป็นอาวุธได้ เซราวีกันดั้มจึงสามารถใช้บีมเซเบอร์ได้หกเล่มพร้อมๆกันทำให้ความสามารถในการต่อสู้ระยะประชิดสูงขึ้นมาก
ระบบกระจายอนุภาคของเซราวีกันดั้มยังได้รับการปรับปรุงให้มีประสิทธิภาพมากกว่าเดิมซึ่งทำให้เซราวีกันดั้มสามารถยิงอาวุธพร้อมกับใช้GNฟิลด์ได้ นอกจากนั้นยังมี เฟซเบิร์สท์โหมด ซึ่งทำงานโดยเปิดหน้ากันดั้มที่อยู่ด้านหลังเพื่อกระจายอนุภาค เฟซเบิร์สท์โหมดนี้จะเพิ่มกำลังของGNฟิลด์และยังใช้เพิ่มพลังทำลายของอาวุธได้ โดยสามารถรวมบีมของGNแคนน่อนทั้งสี่เป็นลำแสงเดียวได้และGNบาซูก้าทูว์จะสามารถยิงเป็นพลังงานทรงกลมแทนลำแสงได้ด้วย
ในช่วงท้ายเรื่อง เซราวีกันดั้มได้รับการปรับปรุงอีกครั้งเป็น GN-008GNHW/B (GN Heavy Weapons Beam) โดยเพิ่มGNบีมแคนน่อนไว้ที่เอวสองกระบอก ที่ไหล่และขาติดตั้งอุปกรณ์เพิ่มกำลังของGNฟิลด์ และมีGNเวอเนียร์เสริมการขับเคลื่อนอยู่ด้านหลัง
เซราวีกันดั้ม > เซราฟิมกันดั้ม

แบ็คแพ็คของเซราวีกันดั้มนั้นสามารถถอดแยกออกจากเซราวีและแปลงสภาพเป็น GN-009 เซราฟิมกันดั้ม (ญี่ปุ่น: セラフィムガンダム; อังกฤษ: Seraphim Gundam)ได้
| GN-009 เซราฟิมกันดั้ม > ข้อมูลทั่วไป |
| --- | --- |
ประเภท: โมบิลสูท
ความสูง: 16.6 เมตร
น้ำหนัก: 27.4 ตัน
เกราะ: Eคาร์บอน
อุปกรณ์: GNแคนน่อน GNบีมเซเบอร์ GNบาซูก้าทูว์
คุณสมบัติพิเศษ: GNไดรฟ์ ทรานแซมซิสเต็ม ไทรอัลฟิลด์
นักบินสำคัญ: ทิเอเรีย เออเดร
ด ค ก
เมื่อทิเอเรียจะใช้งานเซราฟิมกันดั้มห้องควบคุมก็จะย้ายไปที่แบ็คแพ็คและแยกจากเซราวีกันดั้ม โดยGNแคนน่อนที่ไหล่จะกลายเป็นแขนของเซราฟิมกันดั้มซึ่งมีนิ้วโป้งทั้งสองด้าน ในสภาพนี้เซราวีกันดั้มจะยังทำงานด้วยอนุภาคGNที่เก็บไว้ในGNคอนเดนเซอร์ ซึ่งทิเอเรียสามารถควบคุมเซราวีกันดั้มจากระยะไกลได้ เซราฟิมกันดั้มสามารถต่อสู้ได้โดยใช้GNบาซูก้าทูว์ของเซราวีและบีมเซเบอร์กับGNแคนน่อนที่ติดไว้ เซราฟิมกันดั้มยังมีไทรอัลฟิลด์ซึ่งพัฒนามาจากไทรอัลซิสเต็มของนาดเลห์แต่มีขอบเขตที่กว้างกว่ามาก หลังจากที่เซราวีกันดั้มได้รับการปรับปรุงแล้วก็ต้องปลดGNเวอเนียร์เสริมการขับเคลื่อนออกไปก่อนจึงจะใช้งานเซราฟิมกันดั้มได้
ในการต่อสู้กับอินโนเวเตอร์ ทิเอเรียถูกริบบอน อัลมาร์คยิงเสียชีวิตในเวดา แต่ก่อนตายเขาก็ได้ย้ายจิตของตนไปยังเวดาแล้ว ทิเอเรียที่กลายเป็นหนึ่งเดียวกับเวดาได้ใช้ไทรอัลฟิลด์ของเซราฟิมกันดั้มบังคับให้โมบิลสูททั้งหมดของอินโนเวเตอร์ที่เชื่อมระบบกับเวดาหยุดทำงาน แต่ในที่สุดเซราฟิมกันดั้มก็ถูก CB-0000G/C รีบอร์นส์กันดั้ม ของริบบอนซึ่งไม่ได้เชื่อมระบบกับเวดาเหมือนเครื่องอื่นๆยิงทำลาย
ชื่อเซราฟิมนั้นมาจากเทวทูตซึ่งเป็นคณะสูงสุดของศาสนาคริสต์
กันดั้มพลูโทเน

GNY-004 กันดั้มพลูโทเน (ญี่ปุ่น: ガンダムプルトーネ; อังกฤษ: Gundam Plutone)เป็นกันดั้มรุ่นที่สองของเซอเลสเทียลบีอิงซึ่งเป็นเครื่องต้นแบบของกันดั้มเวอร์เชียและกันดั้มนาดเลห์ รวมทั้งยังเป็นโมบิลสูทที่มีบทบาทสำคัญอย่างมากในเนื้อเรื่องของนิยายประกอบภาพ กันดั้ม 00P และมังงะ กันดั้ม 00F
| GNY-004 กันดั้มพลูโทเน > ข้อมูลทั่วไป |
| --- | --- |
ประเภท: โมบิลสูทรุ่นต้นแบบ
ความสูง: 19 เมตร
น้ำหนัก: 60.9 ตัน
เกราะ: Eคาร์บอน
อุปกรณ์: GNบีมไรเฟิล GNบีมเซเบอร์ โล่ GNชิลด์
คุณสมบัติพิเศษ: GNไดรฟ์ GNฟิลด์บาเรียร์ ไทรอัลซิสเต็ม ระบบคอร์บล็อก
นักบินสำคัญ: ชาล อคุสติกา ฟอน สปาค
ด ค ก
กันดั้มพลูโทเนนั้นได้รับการออกแบบให้ใช้ทดสอบระบบของGNฟิลด์บาเรียร์และไทรอัลซิสเต็ม เนื่องจากข้อมูลการใช้งานพลูโทเนนั้นสำคัญมากจึงออกแบบให้มีโครงสร้างเป็นแบบคอร์ไฟเตอร์ โดยส่วนห้องควบคุมสามารถแยกออกมาจากตัวเครื่องและแปลงสภาพเป็นยานพานักบินและGNไดรฟ์หนีไปในยามคับขันได้
ในเนื้อเรื่องของภาค 00P ซึ่งเป็นเหตุการ 15 ปีก่อนเนื้อเรื่องหลักนั้น กันดั้มพลูโทเนเป็นกันดั้มประจำตัวของกันดั้มไมสเตอร์ ชาล อคุสติกา ซึ่งเป็นตัวเอกของเรื่อง ในตอนจบของฤดูกาลแรก กันดั้มพลูโทเนเกิดขัดข้องและGNไดรฟ์ได้กระจายอนุภาคGNปริมาณมหาศาลออกมา ชาลนั้นรอดมาได้โดยกันดั้มไมสเตอร์รุ่นพี่ทั้งสองคือ มาเลเน วลัดดี กับ รุยโด เรโซแนนซ์ได้ช่วยเธอที่สลบอยู่ในคอร์ไฟเตอร์ได้ แต่ทั้งคู่ก็เสียชีวิตจากอาการอนุภาคGNเป็นพิษ และชาลเองก็มีแผลเป็นขนาดใหญ่ที่ใบหน้าและผมของเธอก็กลายเป็นสีเงินไป
ในภาคกันดั้ม 00F กันดั้มพลูโทเนก็เป็นกันดั้มเพียงเครื่องเดียวของเฟเรชเตที่นำมาใช้งานโดยไม่ได้ดัดแปลงเป็นแบบ F และเป็นกันดั้มที่ฟอน สปาคชอบนำไปใช้มากที่สุด เนื่องจากไม่ได้สวมหน้ากากเพื่อปิดบังว่าเป็นกันดั้ม ฟอนจึงสัญญากับเวดาไว้ว่าจะฆ่าคนนอกทุกคนที่ได้เห็นกันดั้มพลูโทเนเพื่อเป็นการปิดความลับแทน จนกระทั่งฟอนได้ใช้กันดั้มพลูโทเนต่อสู้กับทีมทรินิตี้ที่พยายามชิงGNไดรฟ์ไป แต่พลาดท่าถูกจุดชนวนปลอกคอระเบิดจนบาดเจ็บสาหัส ฮาโร่ของฟอน ฮานาโยจึงได้บังคับให้กันดั้มพลูโทเนระเบิดตัวเองแล้วใช้คอร์ไฟเตอร์พาฟอนกับGNไดรฟ์หนีออกมา
ในเวลาต่อมา ปรากฏว่าอินโนเวเตอร์ได้เอาซากของพลูโทเนไปสร้างใหม่ เป็น GNY-004B แบล็คพลูโทเน โดยใช้GNไดรฟ์เทาเป็นแหล่งพลังงานแทน และในเรื่องสั้นชุด กันดั้ม 00V ยังได้เปิดเผยว่าอินโนเวเตอร์ได้ใช้ข้อมูลของกันดั้มพลูโทเนสร้างเป็น GNZ-001 กรัมกันดั้ม ซึ่งเป็นเครื่องต้นแบบของโมบิลสูท GNZซีรีส์ในเวลาต่อมา
ชื่อพลูโทเนมาจากเทพพลูโตในตำนานโรมัน และเป็นตัวแทนของไพ่ทาโรต์ จัดจ์เมนท์
รูปแบบอื่น ๆ > GN-005/PH กันดั้มเวอร์ชิวฟิซิคัล

ปรากฏตัวในนิยายประกอบภาพ กันดั้ม 00P ฤดูกาลที่สอง ซึ่งเป็นเรื่อง 5 ปีก่อนภาคหลัก
เนื่องจากในขณะนั้น เซอเลสเทียลบีอิงยังใช้GNคอนเดนเซอร์ที่ด้อยประสิทธิภาพกว่าในภาคหลักมาก เกราะกันดั้มเวอร์เชียซึ่งในขณะนั้นใช้ชื่อว่า เวอร์เชียพาร์ติเคิล ที่ต้องใช้อนุภาคGNมากจึงไม่สามารถต่อสู้ได้อย่างมีประสิทธิภาพ จึงได้พัฒนาเกราะแบบที่สองคือเวอร์เชียฟิซิคัลขึ้น เกราะแบบนี้จะใช้GNฟิซิคัลบาซูก้าซึ่งยิงกระสุนธรรมดาแทนบีม ส่วนGNแคนน่อนถูกแทนที่ด้วยGNบีมแคนน่อนขนาดใหญ่กระบอกเดียว ที่แขนขวาติดตั้งจรวดGNแพนเซอร์เฟาสท์ และที่เกราะขาจะติดตั้งGNมิสไซล์ไว้ภายในและจะสร้างGNฟิลด์ด้วยเครื่องปล่อยอนุภาคด้านข้างเท่านั้น แต่หลังจากที่เซอเลสเทียลบีอิงพัฒนาGNคอนเดนเซอร์ที่สามารถเก็บอนุภาคได้มากพอแล้ว เกราะเวอร์เชียฟิซิคัลก็ไม่มีความจำเป็นอีก
รูปแบบอื่น ๆ > GN-004/te-A02 กันดั้มนันดาเลห์อาควอส

ปรากฏตัวในเรื่องสั้นชุด กันดั้ม 00V
กันดั้มนาดเลห์นั้นสามารถติดตั้งอุปกรณ์เสริม te-A02 (trial enhance Akwos unit 02) เพื่อเพิ่มประสิทธิภาพของไทรอัลซิสเต็มให้สูงขึ้น โดยติดเสาอากาศไว้ตามส่วนต่าง ๆ รอบตัวและเสริมเกราะตามส่วนต่าง ๆ อาวุธหลักของนาดเลห์อาควอสก็คือดาบGNแมสค์ซอร์ด ที่มีลักษณะคล้ายหน้าของกันดั้ม ซึ่งดาบนี้ปกติจะเป็นดาบที่แผ่อนุภาคGNออกมาเป็นดาบคลื่นความถี่สูงเหมือนGNซอร์ดของกันดั้มเอกเซีย แต่สามารถใช้ประกอบกับโล่และกางใบมีดออกเป็นเสาอากาศVฟินขนาดใหญ่เพื่อส่งสัญญาณหรือกระจายอนุภาคGNได้ แต่เนื่องจากเสาอากาศขนาดใหญ่ที่แขนและขาของนาดเลห์อาควอสนั้นเปราะบางมากจึงไม่เหมาะกับการต่อสู้นัก
รูปแบบอื่น ๆ > GN-008GNHW/3G เซราวีกันดั้ม

ปรากฏตัวในเรื่องสั้นชุด กันดั้ม 00V
รูปแบบการปรับปรุงแบบแรกของเซราวีกันดั้มที่เซอเลสเทียลบีอิงออกแบบไว้เพื่อใช้ในการต่อสู้กับอินโนเวเตอร์ ซึ่งแบบ3Gนี้จะติดโมบิลสูทแบบไร้คนบังคับ GN-00902 เซม เข้าไปที่แบ็คแพ็คเซราฟิม เซมนี้ใช้พื้นฐานของเซราฟิมกันดั้มและสามารถควบคุมผ่านเวดาขณะที่ใช้ไทรอัลฟิลด์ เมื่อแยกจากเซราวีแล้ว เซมจะช่วยเพิ่มประสิทธิภาพของไทรอัลฟิลด์ทำให้มีขอบเขตที่กว้างขึ้นอีกมาก นอกจากGNแคนน่อนและGNบีมเซเบอร์แล้ว เซมยังมีปืนกลบีมและโล่ติดไว้และเซราวีก็สามารถใช้งานอาวุธของเซมได้ แต่เนื่องจากทิเอเรียยังไม่สามารถติดต่อกับเวดาได้ เซมจึงไม่สามารถใช้ประโยชน์ได้มาก ทีมวิศวกรของเซอเลสเทียลบีอิงจึงได้เปลี่ยนเป็นแบบBที่ปรากฏในเรื่องแทน
รูปแบบอื่น ๆ > GNY-0042-874 กันดั้มอาร์เทมี

ปรากฏตัวในนิยายประกอบภาพ กันดั้ม 00P ฤดูกาลที่สอง
กันดั้มอาร์เทมีสร้างขึ้นหลังจากที่กันดั้มไมสเตอร์ เกรฟ วิโอเลนโตถูกฮิกซาร์ เฟอมีซึ่งเป็นคู่หูยิงเสียชีวิต ทำให้เซอเลสเทียลบีอิงทราบว่ามีคนทรยศอยู่ในองค์กร กันดั้มอาร์เทมีใช้ไทรอัลซิสเต็มที่ย้ายมาจากกันดั้มพลูโทเนเพื่อใช้ป้องกันกรณีที่ศัตรูอาจนำกันดั้มไปใช้ เนื่องจากสร้างอย่างเร่งด่วน กันดั้มอาร์เทมีจึงมีรูปร่างที่เล็กกว่าปกติ รูปร่างของอาร์เทมีได้รับการออกแบบให้คล้ายกับผึ้ง โดยมีGNไดรฟ์ที่ส่วนก้นเหมือนเหล็กไนและมีอาวุธควบคุมระยะไกลGNบิทเป็นปีกสี่ข้าง กันดั้มอาร์เทมีใช้อาวุธหลักเป็นGNสเปรย์กันซึ่งเป็นบีมไรเฟิลขนาดเล็กที่มีเสาอากาศขนาดใหญ่สองข้างเพื่อใช้เพิ่มประสิทธิภาพของไทรอัลซิสเต็ม
กันดั้มอาร์เทมีเป็นกันดั้มประจำตัวของกันดั้มไมสเตอร์ 874 (ฮานาโย) ชื่ออาร์เทมีนั้นมาจากเทพีอาร์เทอมีสในตำนานกรีก
แหล่งข้อมูลอื่น

เว็บไซต์อย่างเป็นทางการ เก็บถาวร 2010-05-06 ที่ เวย์แบ็กแมชชีน (อังกฤษ)
เว็บไซต์อย่างเป็นทางการ เก็บถาวร 2009-08-15 ที่ เวย์แบ็กแมชชีน (ญี่ปุ่น)
ก้อย

| --- | --- |
ก้อยเนื้อ
ประเภท: สลัด
แหล่งกำเนิด: เอเชียตะวันออกเฉียงใต้แผ่นดินใหญ่
ภูมิภาค: เอเชียตะวันออกเฉียงใต้
ชาติที่มีอาหารประจำชาติที่เกี่ยวข้อง: ลาว, ไทย, เวียดนาม
ผู้สร้างสรรค์: ชาวลาว, ชาวไทในเวียดนาม Article Talk
 ตำราอาหาร: ก้อย   สื่อ: ก้อย
ก้อย อาหารท้องถิ่นทางภาคอีสาน คล้ายกับลาบและส้มตำ นิยมปรุงจากเนื้อสัตว์ดิบรวมถึงไข่และตัวอ่อนของแมลงที่กินได้ เช่น เนื้อวัว เนื้อกวาง เนื้อเก้ง เนื้อหมูป่า เนื้อปลา (ตะเพียน หรือ ปลาขาว) กุ้งฝอย หอยเชอรี่ กิ้งก่า ไข่มดแดง ไข่แมงมัน ตัวอ่อนตัวต่อเป็นต้น ไม่นิยมปรุงจากเนื้อสัตว์ปีก เช่น นก เป็ด ไก่ เพราะจะมีกลิ่นคาวและเหม็นสาบรุนแรง
ในแง่วัฒนธรรมเพศสภาพ ในสังคมอีสานของประเทศไทยมีการให้ความหมายก้อยว่าเป็นอาหารของผู้ชาย มีคำกล่าวว่า “ชายต้องกินก้อยปลาถ้าไม่อยากนุ่งซิ่น” เนื่องจากเชื่อว่าของดิบเป็น “ของร้อน” ที่ทำให้ร่างกายแข็งแรง
คำว่า "ก้อย" มีรากศัพท์มาจากภาษาจีน คำว่า 膾 (kuài, ไคว่)
แหล่งข้อมูลอื่น

Joe Cummings: World Food: Thailand. Lonely Planet Publications, Hawthorn 2000, ISBN 1-86450-026-3
บีบีซี เวิลด์นิวส์
ประวัติ

ช่องรายการนี้เปิดตัวในชื่อ BBC World Service Television โดยเปิดตัวในวันที่ 11 มีนาคม ปีค.ศ. 1991
ช่อง BBC World ได้เปิดตัวในปีค.ศ. 1995 โดยการแบ่งช่อง BBC World Service Television ให้เป็นสองช่อง: BBC Prime - ช่องรายการบันเทิงในรูปแบบบอกรับเป็นสมาชิก และช่องรายการที่ออกอากาศโดยไม่เสียค่าใช้จ่ายในการรับชม BBC World.
ตลอด 11 ปีที่ผ่านมา ช่องรายการได้มีการเปลี่ยนแปลงภาพลักษณ์มาตลอด โดยตั้งแต่ปีค.ศ. 1995-1997 ช่องรายการมีการใช้กราฟิกเพื่อแสดงชื่อของช่องรายการ
BBC ได้มีการเปลี่ยนแปลงอีกครั้งในปีค.ศ. 1997 ทำให้ช่องรายการมีการเปลี่ยนแปลงภาพลักษณ์อีกครั้ง โดยภาพลักษณ์ใหม่ถูกสร้างจากคอมพิวเตอร์และพัฒนาโดย The Lambie-Nairn Design Agency
การเปลี่ยนแปลงครั้งที่ใหญ่ที่สุดสำหรับ BBC News เกิดขึ้นในปีค.ศ. 1999 ทั้งช่องในสหราชอาณาจักรและช่องทั่วโลกใช้รูปแบบสีให้เป็นสีแดงและสีครีม และได้มีการเริ่มต้นการใช้ดนตรีของช่องรายการที่เรียกว่า "กลองและเสียงบี๊บ" ซึ่งแต่งโดย David Lowe
ในปีค.ศ. 2003 และ 2004 ได้มีการเปลี่ยนแปลงกราฟิกของช่องรายการอีกครั้ง แต่ไม่มากเท่าในปีค.ศ. 1999 และได้มีการเปลี่ยนสโลแกนของบริษัทในปีค.ศ. 2004 ตอนปลาย จาก "Demand a Broader View" เป็น "Putting News First"
การออกอากาศ

BBC World News ส่วนใหญ่ถูกออกอากาศโดยไม่เสียค่าใช้จ่ายในการรับชม ช่องรายการนี้ออกอากาศทั่วโลก ถึงแม้ว่าช่องรายการนี้จะไม่ออกอากาศอย่างเป็นทางการในสหราชอาณาจักร และก็ยังสามารถรับชมได้ถ้าหากหันจานดาวเทียมไปที่ Astra 1, Hot Bird และ Thor ส่วนในประเทศต่างๆ ทั่วโลก ช่องรายการออกอากาศผ่านดาวเทียมและเคเบิล
BBC World News ยังสามารถรับชมได้ผ่านทางเว็บไซต์ของ Dong-a Ilbo ซึ่งเป็นหนังสือพิมพ์ของเกาหลี แต่ก็ไม่สามารถรับชมได้ทั่วโลก (ดังเช่นในสหรัฐอเมริกา มีผลตั้งแต่ตุลาคม ปีค.ศ. 2007)
รายการที่ออกอากาศ

ข่าวหลัก
| --- | --- |
 BBC News  BBC News Now  Verified Live  The World Today  Focus on Africa:  The Context  BBC World News America  Newsday  Business Today  Sportsday
ตราสัญลักษณ์

ใช้จนถึงวันที่ 20 เมษายน ค.ศ. 2008
ใช้จนถึงวันที่ 14 เมษายน ค.ศ. 2019
ใช้จนถึงวันที่ 24 เมษายน ค.ศ. 2022
ใช้จนถึงวันที่ 3 เมษายน ค.ศ. 2023
เริ่มใช้ตั้งแต่วันที่ 3 เมษายน ค.ศ. 2023
เกร็ดข้อมูล

สัญลักษณ์ของช่อง บีบีซีนิวส์ คือ  นาฬกานับถอยหลัง ซึ่งจะถอยหลังเป็นเวลา 60 วินาทีซึ่งใช้มาตั้งแต่ พ.ศ. 2540 มาจนถึงปัจจุบัน ขึ้นอยู่กับรูปแบบของรายการ
ไตเติ้ลรายการข่าวต้นชั่วโมง จะแสดงเป็นคำสำคัญ เช่น "WAR IN IRAQ" ขึ้นอยู่บนหน้าจอจะแสดงไว้เป็นเวลา 3 วินาที ใช้มาตั้งแต่ พ.ศ. 2546 - พ.ศ. 2549